एक्सटेंशन लेक्चरर्स के समर्थन में उतरी इनसो ने शिक्षा मंत्री का पुतला फूंका
एक्सटेंशनलेक्चरर्स के समर्थन में छात्र संगठन इनसो ने भी समर्थन दिया है। इनसो ने शुक्रवार को एक्सटेंशन लेक्चरर्स के समर्थन में शिक्षामंत्री का पुतला फूंकते हुए विरोध प्रदर्शन किया। छात्रों ने चेतावनी दी कि अगर एक सप्ताह में लेक्चरर्स की मांगों का समाधान नहीं किया गया तो छात्र संगठन इनसो एमएलए का घेराव करते हुए अपना आंदोलन शुरू कर देगी। प्रदेश सचिव आशीष कुंडू के नेतृत्व में सैकड़ों छात्रों ने अपना रोष जाहिर करते हुए गत दिवस विधानसभा घेराव करने जा रहे एक्सटेंशन लेक्चरर्स पर पानी की बौछारें कर चोटिल करने की कड़े शब्दों में निंदा की।
छात्र नेताओं ने कहा कि सरकार अपनी सत्ता के नशे में हर वर्ग के हितों पर डाका डाल रही है और उनकी जायज मांगों को लगातार अनसुना किया जा रहा है। इसे किसी भी कीमत पर सहन नहीं किया जाएगा। इस मौके पर संदीप डूडी, साहिल भैरों, संजीव जाखड़, रवि डांगी, राहुल नारंग, रवि दहिया, दीपक पूनिया, जैकी, रोहित गोस्वामी, अंशुल आदि छात्र मौजूद रहे।
राजकीय कॉलेज के सामने शुक्रवार को शिक्षा मंत्री का पुतला फूंकते हुए इनेसो के सदस्य।
hin_Deva hin_Deva hin_Deva hin_Deva